#Рамадан_АХЧ

"ЦIыхум куэд яхэтщ НэщI мазэр къыщыблагъэкIэ, адрей мазэхэм я нэхъ лейуэ, зэмылIэужьыгъуэу шхынхэкI куэд унагъуэм къизыхьэ.
Мыпхуэдэ Iуэху бгъэдыхьэкIэр нэщIым купщIэ нэхъыщхьэу хэлъым и пхэнжу макIуэ. (НэщIыр нэхъыбэу зэхьэлIар гумрэ псэмрэти, ныбэмрэ шхалъэмрэ нэхъ епхауэ ящIащ; нэщIым тэмакъкIыхьагърэ шыIэныгъэрэ къахригъэхыну хуейт Аллаху Тэгьалари, губжьрэ пщтырагърэ къыхахащ; гупсэхугъэ яхилъхьэну, зэпIэзэрытуи ищIыну хуейт ахэр Алыхьми, шхыдэнымрэ зэфIэнэнымрэ я мазэ хуэдэу ящIащ; я хьэлхэр нэхъыфIкIэ яригъэхъуэжыну хуейт Алыхь Талэри, мыбыхэм яхъуэжар шхэгъуэм и зэман къудейращ; нэщIымкIэ къулейр зыригъэгупсысыжу тхьэмыщкIэхэр зыгуэркIэ игу къигъэкIыжыну арат зэрыхуейр Алыхь Талэри, шхыныгъуэ зэмылIэужьыгъуэхэр щагъэлъагъуэ щIыпIэ ящIащи, къулейм и шхалъэр шхынкIэ икудэурэ ныбэ уз къыхех, ар зылъагъу тхьэмыщкIэм абы гу уз къыхех!
Догугъэ Алыхьыр зэрыхуейм хуэдэу, нэщIым тхьэшынагъэ къыхахыу муслъымэнхэр нэщIу щIадзэну, я гуэныхьхэр къахуэгъуауэ, псэкIи къабзэ хъужахэу я мазэр икIэм нэсыну".

Анзор Шхануко (с)